Ivar B. Prestbakmo

Ivar Bühring Prestbakmo (født 1968) er en norsk politiker (Sp). Fra 15. november 2024 til 4. februar 2025 var han Statssekretær  i Kommunal- og distriktsdepartementet. Fra 23. januar 2024 til 15. november 2024 var han statssekretær i Kunnskapsdepartementet. Han var Salangens ordfører fra 1999 til 2014 og fylkesråd for samferdsel og miljø fra 2014 til 2020 i Troms fylkeskommune. Prestbakmo ble valgt til fylkesordfører i Troms og Finnmark fra 1. januar 2020. Fra 14. oktober 2021 til 23. januar 2024 var han fast møtende stortingsrepresentant for statsråd Sandra Borch.

 Biografi 
Prestbakmo ble direktevalgt som Salangens ordfører i 1999. I 2003 ble han gjenvalgt som ordfører, med støtte fra Høyre, etter at Senterpartiet gjorde et godt valg med 43 % oppslutning. I 2007 ble Prestbakmo valgt etter at Senterpartiet fikk reint flertall med 58 % oppslutning. Ved kommunevalget i 2011 fikk Sp 45 prosent oppslutning, og Prestbakmo ble gjenvalgt som ordfører med støtte fra Høyre. På Senterpartiets landsmøte i mars 2009 ble han utnevnt til årets senterpartiordfører.

Fra 2014 til 2020 var han fylkesråd for samferdsel og miljø i Troms fylkeskommune.«Presenterte nytt fylkesråd» , på Troms fylkeskommunes nettsted 8. januar 2014; besøkt 12. januar 2014. Han fikk i januar 2014 fritak fra vervet som ordfører i Salangen kommune, som han hadde hatt siden 1999.«Pressemelding: Går av som ordfører» , på Salangen kommunes nettsted 9. januar 2014; besøkt 12. januar 2014. Prestbakmo ble fylkesråd etter en parlamentarisk krise i fylkesrådet til Pia Svensgård (Ap) høsten 2013. Fylkesrådet Svensgård besto av partiene Ap, H og Krf, som høsten 2013 la fram forslag om å sentralisere den videregående skolestrukturen som innebar nedleggelse av flere videregående skoler, samt si nei til bygging av blant annet Bjarkøyforbindelsene. Dette resulterte i at Svensgård sitt fylkesråd gikk i oppløsning. Det nye fylkesrådet besto av blant annet H, Sp, V og Frp og med Line Fusdahl (H) som fylkesrådsleder og Ivar B Prestbakmo (Sp) som fylkesråd for samferdsel og miljø og fylkesrådets nestleder. Dette fylkesrådet fredet de videregående skolene i fylket og fortsatte planene om bygging av Bjarkøyforbindelsene. Etter fylkestingsvalget i 2015 inngikk Sp og V samarbeid med Ap og Krf i fylkesrådet med Cecilie Myrseth (Ap) som fylkesrådsleder. Prestbakmo fortsatte som Senterpartiets fylkesråd og nestleder i fylkesrådet. I juni 2017 gikk Myrseth av som fylksrådsleder da hun stilte til valg til Stortinget for Ap. I det påfølgende fylkesrådet med Willy Ørnebakk (Ap) som fylkesrådsleder, fortsatte Prestbakkmo som fylkesråd for samferdsel og miljø og som fylkesrådets nestleder.

Prestbakmo var nestleder i KS Troms fra oktober 2011 til november 2019. Fra 2016 er han medlem av KS- Hovedstyre, som en av tre fra Senterpartiet. I 2017 ble valgt inn som fast medlem av Senterpartiets sentralstyre.

Prestbakmo ble 29. oktober 2019 valgt til fylkesordfører i Troms og Finnmark og tiltrådte 1. januar 2020. Fra 14. oktober 2021 til 23. januar 2024 var han fast møtende vararepresentant på Stortinget for statsråd Sandra Borch. Da Borch gikk tilbake til Stortinget, ble Prestbakmo utnevnt til statssekretær i Kunnskapsdepartementet.

 Politiske verv 
 Verv  Organ/Organisasjon  Periode Sentralstyremedlem  Senterungdommen  1992–1997 Sentralstyremedlem  Nordiska Senterungdomens Förbund  1994–1996 Fylkestingsrepresentant  Troms fylkeskommune  1995–2003 og 2007–2019FylkestingsrepresentantTroms og Finnmark fylkeskommune2019–2023, midlertidig fritak fra 2021  Kommunestyrerepresentant  Salangen kommune  1995–2014, 2023– Ordfører  Salangen kommune  Oktober 1999 – januar 2014 Leder  Indre Sør-Troms Regionråd  2004–2006 Fylkesleder  Senterpartiet i Troms  2006–2012 Styremedlem  KS Troms og Finnmark  2019–2023, midlertidig fritak fra 2021 Nestleder  KS Troms  2011–2019 Leder  Sør-Troms regionråd  2011–2014 Fylkesråd for samferdsel og miljø (Fylkesrådets nestleder)  Troms fylkeskommune  Januar 2014 – januar 2020Fylkesordfører Troms og Finnmark fylkeskommune2019–2023, midlertidig fritak fra 2021SentralstyremedlemSenterpartiets sentralstyre2017–Medlem hovedstyretKS2016–2024, midlertidig fritak fra 2021

 Andre verv 
 Verv  Organisasjon  Periode  Merknader Leder  Øvre Salangen IL  1989–1990   Leder  Salangen IF Fotball  2002–2005   Styreleder  Edunor AS  2004–2007  Styreleder  Studiesenteret.no AS  2004–2013  Styreleder  NASA Salangen AS  2005–2015  Styreleder  Arena Elvenes AS/Astafjord utvikling AS  2006–2024  Leder  Salangen IF Fotball  2013–2016 StyremedlTromsø Havn KF2019-2021

 Referanser 

 Eksterne lenker 

  Salangen Senterparti

Kategori:Statssekretærer i Regjeringen Støre
Kategori:Statssekretærer fra Sp
Kategori:Fylkesråder i Troms
Kategori:Sp-politikere i Troms
Kategori:Sp-ordførere i Troms
Kategori:Ordførere i Salangen
Kategori:Lokalpolitikere i Salangen
Kategori:Fylkesordførere i Troms og Finnmark
Kategori:Sentralstyremedlemmer i Senterpartiet 
Kategori:Stortingsrepresentanter fra Sp
Kategori:Stortingsrepresentanter for Troms